Xoaquín Álvarez Corbacho

Xoaquín Álvarez Corbacho, nado no Grove o 19 de abril de 1942 e finado no mesmo concello o 23 de xuño de 2021, foi un político, economista, ensaísta e investigador galego.

 Traxectoria 

Doutor en Ciencias Económicas pola Universidade de Santiago de Compostela, cursou estudos nas Universidades de York e Leicester. De mozo foi tamén futbolista, pasando por clubs como o Real Club Celta (de 1960 a 1964) ou o Racing de Santander. Ficha de Joaquín Alvarez na web Yo jugué en en Celta, consultado o 6 de marzo de 2013 Militou no PCG, e foi o primeiro alcalde do Grove da democracia co PCG (1979-1981). Durante o seu mandato conseguiu da condesa de Fenosa a cesión dunha parte importante da illa da Toxa ao concello do Grove.

Foi catedrático de Facenda Pública da USC, vicerreitor de Asuntos Económicos na USC (1985-1990) e catedrático de Economía Aplicada da Universidade da Coruña e, tamén, foi conselleiro do Consello de Contas de Galicia.

As súas investigacións centrábanse na teoría do federalismo fiscal, as facendas territoriais, a economía da educación e os efectos económicos das infraestruturas do transporte. Foi un experto en municipalismo. 

 Obras 
 Ensaio 
 La agonía del municipalismo gallego, 1995, Fundación Caixa Galicia.
Déficit y deuda pública en las haciendas territoriales españolas, 1998, Fundación Caixa Galicia.
A rebelión municipal. Unha esperanza para Galicia, 2003, Edicións Xerais de Galicia.
 Educación democrática ou barbarie, 2015, Laiovento.

 Obras colectivas 
 La nueva hacienda local, 1990, Fundación Caixa Galicia. Con Perfecto Yebra
 Efectos económicos de la Autopista del Atlántico, 1996, IDEGA-ENA. Con Emilio Pérez Touriño (director)
 Infraestructuras y desarrollo regional, 1997, Civitas. Con Emilio Pérez Touriño (director)
 Los efectos económicos de las autovías de Galicia, 1998, Instituto de Estudos Económicos de Galicia, Fundación Barrié. Con Emilio Pérez Touriño
 Chaves da economía pública galega, 2006, Editorial Galaxia. Con Albino Prada
 Territorio, financiamento e control de gasto, 2008, Galaxia. Con Santiago Lago Peñas.

 Recoñecementos 
En 2013, recibiu un dos Premios 10 de Marzo, entregado pola Fundación 10 de Marzo e o Sindicato Nacional de CCOO de Galiza.

 Vida persoal 
Era fillo de Joaquín Álvarez Lores.

 Notas 

 Véxase tamén 
 Bibliografía 


 Outros artigos 
 Eleccións municipais no Grove

 Ligazóns externas 
 Todas as súas obras poden consultarse nesta Biblioteca
Entrevista en profundidade na revista Tempos Novos  (nº 199, decembro 2013) realizada por Luís Villamor
"Xaquín Álvarez Corbacho: "No debería haber municipios de menos de 10.000 habitantes""  (13/11/2010). El Correo Gallego .
 Ficha do autor no sitio web de Edicións Xerais de Galicia 
 "Fiscalidade, urbanismo e desenvolvemento de Galicia " (1993), Revista Galega de Economía vol. 2, n.º 2. pp. 117-132. .

Categoría:Economistas de Galicia
Categoría:Alcaldes do Grove
Categoría:Alcaldes de Galicia polo PCE
Categoría:Alcaldes de Galicia durante a democracia
Categoría:Xogadores do Celta de Vigo
Categoría:Catedráticos da Universidade da Coruña
Categoría:Nados no Grove
Categoría:Nados en 1942
Categoría:Alumnos da Universidade de Santiago de Compostela
Categoría:Finados en 2021
Categoría:Ensaístas de Galicia
Categoría:Escritores de Galicia en lingua galega